钦定古今图书集成/明伦汇编/宫闱典/第042卷 > 《皇后册文》袁桷
## 钦定古今图书集成/明伦汇编/宫闱典/第042卷 > 《皇后册文》袁桷

《皇帝若》曰：“在昔正始之道，必先内治，于以奉承宗祧，
化成天下。朕嗣大历服，祗循宪章，宜资配助，用彰位
号。咨尔皇后弘吉剌氏，淑慎柔嘉，遵道是行，辅佐王
邸，谦抑自持。实生元子，国本斯建。兴龙重镇，介子绍
封。粤若临御之初，赞画计虑，厥相维多。正位中宫，天
人协祥。今遣摄太尉、中书右丞相旭迈杰，授尔玉册”
宝章，“坤顺承天，人道攸则。表正母仪，万邦是观。惟躬
俭节用，则徽音是嗣；惟求贤审官，则私谒靡干。匡朕
德，格朕心，实为有赖。《诗》《书》所称，罔专美于前代。噫敬
厥初，终有庆。尚其念哉，以膺尔景命。”